Решение на Общия съд (осми състав) от 21 май 2014 г. — Bateaux mouches/СХВП (BATEAUX-MOUCHES)(Дело T‑553/12)
„Марка на Общността — Заявка за фигуративна марка на Общността „BATEAUX-MOUCHES“ — Абсолютно основание за отказ — Липса на отличителен характер — Член 7, параграф 1, буква б) от Регламент (ЕО) № 207/2009 — Описателен характер — Член 7, параграф 1, буква в) от Регламент № 207/2009 — Липса на отличителен характер, придобит в резултат на използване — Член 7, параграф 3 от Регламент № 207/2009“
1.                     Марка на Общността — Определение и придобиване на марка на Общността — Абсолютни основания за отказ — Релевантна дата за проверка на това дали е налице абсолютно основание за отказ — Дата на подаване на заявката за регистрация (член 7, параграф 1 от Регламент № 207/2009 на Съвета) (вж. точка 23)
2.                     Марка на Общността — Определение и придобиване на марка на Общността — Абсолютни основания за отказ — Отделно разглеждане на различните основания за отказ — Тълкуване на основанията за отказ с оглед на общия интерес, стоящ в основата на всяко едно от тях (член 7, параграф 1, буква б) от Регламент № 207/2009 на Съвета) (вж. точка 32)
3.                     Марка на Общността — Определение и придобиване на марка на Общността — Абсолютни основания за отказ — Марки, лишени от отличителен характер — Преценка на отличителния характер — Критерии (член 7, параграф 1, буква б) от Регламент № 207/2009 на Съвета) (вж. точки 33—36)
4.                     Марка на Общността — Определение и придобиване на марка на Общността — Абсолютни основания за отказ — Марки, лишени от отличителен характер — Изключение — Придобиване на отличителен характер чрез използване — Критерии за преценка (член 7, параграф 3 от Регламент № 207/2009 на Съвета) (вж. точки 58—61)
5.                     Марка на Общността — Определение и придобиване на марка на Общността — Преценяване на възможността за регистрация на знак — Вземане предвид единствено на правната уредба на Съюза — Предходна регистрация на марката в някои държави членки или трети страни — Решения, които не обвързват структурите на Съюза (Регламент № 207/2009 на Съвета; Директива 2008/95 на Европейския парламент и на Съвета) (вж. точка 72)
6.                     Марка на Общността — Решения на Службата — Законосъобразност — Разглеждане от съда на Съюза — Критерии (Регламент № 207/2009 на Съвета) (вж. точка 74)
7.                     Марка на Общността — Решения на Службата — Принцип на равно третиране — Принцип на добра администрация — Предходна практика при вземане на решения на Службата (вж. точка 74)
Предмет
Жалба срещу решение на втори апелативен състав на СХВП от 9 октомври 2012 г. (преписка R 1709/2011‑2) относно заявка за регистрация на фигуративния знак „BATEAUX MOUCHES“ като марка на Общността
Диспозитив
1)
Отхвърля жалбата.
2)
Осъжда Compagnie des bateaux mouches SA да заплати съдебните разноски.